text: Blå blink mødtes på tværs af grænsen
  17 september 2017 kl. 07.21
  15.000 gæster mødte lørdag op, da politi-, brand- og redningsfolk mødtes lørdag på tværs af grænsen til  Blaulichttag på havnen i Flensborg. 
  
  På Blaulichttag fremviste tysk og dansk redningsberedskab og politi i grænseområdet deres kunnen og udstyr. 
  Fra Syd- og Sønderjyllands Politi deltog en patruljevogn og betjente fra den dansk-tyske fællespatrulje. 
  Fællespatruljen startede i 2014 med at køre patruljer med både danske og tyske betjente på tværs af
  grænsen. 
  Det var 3. gang, at Blaulichttag blev afviklet - og det trak 15.000 gæster til havnen for at se de 21 udstilleres demonstration af mandskab og udstyr. Det oplyser politiet i Flensborg.
  Brand & Redning Sønderjylland deltog også med mandskab og udstyr. En dansk redningshelikopter viste på havnen i Flensborg, hvordan man redder en person op af vandet.
  Ved ulykker og sygdom i grænselandet løser både politi og redningsvæsen ofte opgaver på tværs af landegrænsen.
  